Roman Pavljutšenko
Roman Anatoljevitš Pavljutšenko (vene keeles Роман Анатольевич Павлюченко, sündis 15. detsembril 1981 Stavropolis) on Venemaa jalgpallur, ründaja. Pavljutšenko alustas oma karjääri Stavropoli Dinamos 1999. 2000 siirdus ta Volgogradi Rotorisse. Spartakit esindas Pavljutšenko alates 2003. Ta võitis selle klubiga Venemaa karika 2003 ja oli liiga parim väravalööja 2006. Kokku lõi Pavljutšenko Spartakis 75 väravat 141 mängus. Ta lahkus sealt 2008 Tottenham Hotspurisse. Seal langes ta 2011 esirivistusest välja. Ta mängis üksnes aeg-ajalt ja vahetusmängijana, kuigi tema löödud väravate arv mänguminuti kohta oli suurem meeskonna teistest ründajatest. Vähese mängupraktika tõttu lahkus ta 2012. aasta algul Tottenhamist Moskva Lokomotiivi.